

הכנסת

ז' בשבט התשע"ו

17 בינואר, 2016

**2439**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

זמני המתנה ממושכים למבחני נהיגה מעשיים

דברי הסבר:

אלפי תלמידים צפויים להשתתף מחר בהפגנות בעשרות מוקדים במדינה במחאה על זמן ההמתנה הממושך והיקר לקבלת רישיון.   
  
אין מדובר בסוגיה חדשה והיא נדונה בוועדות השונות. בנוסף, הוגשה עתירה לבג"צ של מורי הנהיגה ומועצת התלמידים הארצית כנגד משרד התחבורה.   
  
מדובר בבני נוער שלמעשה זהו המפגש הראשון שלהם עם הממסד וחבל שהבירוקרטיה המיותרת פוגעת בהם. לטענתם מדובר בזמן המתנה של חודשים (שלושה חודשים ומעלה בין מועד טסט אחד למשנהו) ואם לא די בכך מדובר גם בפגיעה כלכלית.   
  
לאור חשיבות הנושא וההפגנות הצפויות החל ממחר, הנני מבקש לקיים דיון מהיר בוועדת הפנים של הכנסת בנושא זה.

בכבוד רב,

חבר הכנסת עבדאללה אבו מערוף